สวัสดีครับ คือผมมีเรื่องจะถาม ผมหายใจทางจมูกแล้วรู้สึกมีลมเข้าไปในลำคอเหมือนเวลาที่เราหายใจทางปากครับ แบบนี้จมูกผมมีปัญหาหรือป่าวครับ
สวัสดีค่ะ เมื่อหายใจเข้าทางจมูก อากาศก็จะผ่านไปยังส่วนหลังโพรงจมูก (nasopharynx) ตามด้วยส่วนของคอหอย (oropharynx) แล้วจึงเข้าสู่คอหอยส่วนล่าง (hypopharynx) และเข้าสู่กล่องเสียงเป็นลำดับถัดไป จากกล่องเสียง (larynx) ก็จะเข้าสู่หลอดลมและเข้าสู่ปอดในที่สุดค่ะส่วนการหายใจทางจมูก อากาศก็จะผ่านเข้าสู่ส่วนของคอหอย (oropharynx) แล้วเข้าสู่คอหอยส่วนล่าง (hypopharynx) และไปยังกล่องเสียงเป็นลำดับถัดไป และจากกล่องเสียง (larynx) ก็จะเข้าสู่หลอดลมและเข้าสู่ปอดในที่สุดเช่นกันดังนั้น ไม่ว่าจะหายใจทางจมูกหรือทางปาก อากาศย่อมผ่านส่วนของคอหอย (oropharynx และ hypopharynx) ดังนั้น จึงย่อมต้องรู้สึกว่ามีลมผ่านคอค่ะแต่หากรู้สึกระคายเคือง หรือเจ็บคอขึ้นมา ก็อาจเกิดจากสาเหตุต่างๆ เช่น การใช้เสียงมากไป การสูดดมฝุ่นควันหรือไอระเหยสารเคมีต่างๆ เป็นไข้หวัด คอหอยอักเสบ ทอนซิลอักเสบ กรดไหลย้อน เป็นต้น